Dees Vaeinigte Kinireich bsteht aus da Hauptinsl Großbritannien und eppa am Sextl vo da Insl Irland. Um de Haptinsl liegn mearane Inslgruppm mit iwa 1000 kloanare Insln. De wichtigstn Inslgruppm san Shetland und Orkney in da Nordsee neadlich vo Schottland, de Aissan Hebridn und de Innan Hebridn im Atlantischn Ozean westlich vo Schottland, Anglesey in da Irischn  See neadlich vo Wales, des Scilly-Insln in da Kejtischn See sidwestlich vo England sowia de Isle of Wight im Eamekanei vor da englischn Sidkistn. De oanzige Landgrenz bsteht af da Insl zua Republik Irland; de is 360 km lang. Ned zum Vaeinigtn Kinireich ghean (obwois da britischn Krone untastenga) de Isle of Man in da Irischn See de Kaneiinsln im Eamekanei vor da Nordkistn vo Frankreich.